Title: Noć pada u podne
Description: Blaž Zvonimir je privatni detektiv. To mu zvanje nije bio životni san, ali svoj posao obavlja najbolje što može. Ugled mu nije nešto čime bi se išao hvaliti, ali nije ni ništa zbog čega bi proveo neprospavane noći.

Nakon što je neuspješno zaključio svoj posljednji slučaj, u ured mu dolazi čovjek s ozbiljnim zahtjevom. Tvrdi da mu je sestra oteta i želi da ju Blaž pronađe i izbavi iz ruku otmičara. Prvo skeptičan zbog nedovoljno utemeljenih tvrdnji klijenta, a onda sumnjičav glede čitava slučaja zbog poslovnog okruženja u kojem je oteta živjela, Blaž bez previše promišljanja preuzme slučaj i odmah se baci u potragu.

Nakon nekoliko slijepih ulica i proturječnih informacija, detektiv zaista locira otetu ženu. Ali umjesto da time problem bude riješen, Blaž otkriva kako problemi tek započinju. Shvativši da je uhvaćen u mrežu intriga koju pletu veliki igrači kojima ljudski život ništa ne znači, detektiv mora pronaći način kako sačuvati svoj život i živote svih upletenih. Ni vrijeme ni okolnosti nisu mu naklonjeni, ali unatoč tome mora pronaći način...
Subjects: noć, pada, podne, aleksandar, kostjuk, krimić, kriminalistički, komedija, detektiv, misterij
Places: Zagreb
People: Blaž Zvonimir